  Виталий Пронин Ижысь аэропортлэн юртэз, самолётъёслы лобӟон сюресэз матысь аръёсы выльдӥськоз - али талы проект дасяське. - Но возьманэз ӧвӧл, самолётъёс пырак Ижысь Турцие, Египетэ лобалозы шуыса, - алигес журналистъёсын пумиськылыкуз, алӥз Удмуртилэн Тӧроез Александр Бречалов. - Аэропортэз калыккуспо карон понна кӧня ке куронъёс пуктӥсько, нырысез ик - 500 иськемлы матын мукет калыккуспо аэропортъёс луыны кулэ ӧвӧл. Нош соос Казаньын но, Пермьын но, мукетаз но вань. Та сяна, асьмелэн сомында калыкмы но ӧвӧл, кунгож сьӧры самолётъёс тыр мед лобалозы шуыса. Соин ик буйгатсконо. Но аэропортмес туала куронъёслы тупамон каром. Элина Кумачёва Туспуктӥз А. Горбунов  